SR ส่งบ.ย่อยเข้าถือหุ้น 80% ใน “ทีเคเอส เวนเซอร์” หวังขยายฐานลูกค้า
SR ส่งบริษัทย่อยเข้าถือหุ้น 80% ใน “ทีเคเอส เวนเซอร์” ผู้ดำเนินธุรกิจออกแบบ-ก่อสร้าง-งานบริการ มูลค่าการลงทุน 8 ล้านบาท หวังขยายฐานลูกค้า 
12 ก.ค. 2560

บริษัท สยามราช จำกัด (มหาชน) หรือ SR ระบุว่า บริษัท เอสอาร์ คอมเมอร์เชียล โฮลดิ้ง จำกัด ซึ่งบริษัทย่อยที่ถือหุ้นอยู่ 99.99% ได้เข้าไปจัดตั้งและถือหุ้นในบริษัทย่อยชื่อ บริษัท ทีเคเอส เวนเซอร์ จำกัด ในอัตรา 80% ของทุนจดทะเบียน คิดเป็นเงินลงทุน 8 ล้านบาท
ทั้งนี้ บริษัท ทีเคเอส เวนเซอร์ จำกัด ดำเนินธุรกิจด้านการออกแบบฯ ก่อสร้างฯ และงานบริการ ซึ่งการลงทุนครั้งนี้เป็นไปตามวัตถุประสงค์การจัดตั้งบริษัท เอสอาร์ คอมเมอร์เชียล โฮลดิ้ง จำกัด ที่จะช่วยสร้างโอกาสในการขยายฐานลูกค้าและแสวงหาธุรกิจใหม่ๆ ได้มากยิ่งขึ้น